title: Direttiva tal-Kummissjoni 2013/8/UE tas- 26 ta’ Frar 2013 li temenda, bl-iskop li jiġu adattati d-dispożizzjonijiet tekniċi tagħha, id-Direttiva 2009/144/KE tal-Parlament Ewropew u tal-Kunsill dwar ċerti komponenti u karatteristiċi tat-tratturi bir-roti għall-agrikoltura jew għall-foresterija  Test b’relevanza għaż-ŻEE

text:
               28.2.2013

               MT

               Il-Ġurnal Uffiċjali tal-Unjoni Ewropea

               L 56/8

         DIRETTIVA TAL-KUMMISSJONI 2013/8/UE
   tas-26 ta’ Frar 2013
   li temenda, bl-iskop li jiġu adattati d-dispożizzjonijiet tekniċi tagħha, id-Direttiva 2009/144/KE tal-Parlament Ewropew u tal-Kunsill dwar ċerti komponenti u karatteristiċi tat-tratturi bir-roti għall-agrikoltura jew għall-foresterija
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2003/37/KE, tal-Parlament Ewropew u tal-Kunsill tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-forestrija, il-karrijiet tagħhom u makkinarju li jiġi rmunkat u li jista’ jinbidel, flimkien mas-sistemi tiegħu, il-komponenti u l-unitajiet tekniċi separati u r-revoka tad-Direttiva 74/150/KEE (1), u b’mod partikolari l-punt (b) tal-Artikolu 19(1) tagħha,
   Billi:

               (1)

               L-Anness IV tad-Direttiva 2009/144/KE tal-Parlament Ewropew u tal-Kunsill (2) jistabbilixxi d-dispożizzjonijiet u r-rekwiżiti ġenerali dwar l-igganċjar mekkaniku bejn it-trattur u l-vettura li tkun irmunkata u dwar it-tagħbija vertikali fil-punt tal-igganċjar.

               (2)

               F’dawn l-aħħar snin, fl-Unjoni ntużaw tipi ġodda ta’ mekkaniżmi tal-igganċjar u dawn fil-preżent huma approvati b’mod nazzjonali abbażi tal-istandards tal-ISO. Dawn huma mekkaniżmi tal-igganċjar clevis li ma jdurux (ISO 6489-5:2011), tipi ta’ mekkaniżmi tal-igganċjar bil-boċċa (ISO 24347:2005) u mekkaniżmi tal-igganċjar forma ta’ musmar (ISO 6489-4:2004).

               (3)

               Biex titqies il-qagħda preżenti tas-suq, sabiex l-impatti possibbli fuq is-sikurezza u fuq l-ekonomija jkunu minimizzati u biex ikun possibbli li dawn it-tipi ta’ gganċjar ikollhom approvazzjoni tat-tip tal-KE, jeħtieġ li t-tipi ta’ gganċjar ikkonċernati u l-istandards rilevanti tal-ISO jiġu inklużi fid-Direttiva 2009/144/KE.

               (4)

               Għalhekk, id-Direttiva 2009/144/KE għandha tiġi emendata skont dan.

               (5)

               Il-miżuri stipulati f’din id-Direttiva huma skont l-opinjoni tal-Kumitat stabbilit fl-Artikolu 20(1) tad-Direttiva 2003/37/KE.

         ADOTTAT DIN ID-DIRETTIVA:
   Artikolu 1
   L-Anness IV tad-Direttiva 2009/144/KE huwa emendat skont l-Anness ta’ din id-Direttiva.
   Artikolu 2
   1.   L-Istati Membri għandhom jadottaw u jippubblikaw, sa mhux aktar tard mill-1 ta' April 2014, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   2.   L-Istati Membri għandhom jikkomunikaw it-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva lill-Kummissjoni.
   Artikolu 3
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, is-26 ta’ Frar 2013.

            Għall-Kummissjoni

            Il-President

         José Manuel BARROSO

      (1)  ĠU L 171, 9.7.2003, p. 1.

      (2)  ĠU L 27, 30.1.2010, p. 33.

      ANNESS
      L-Anness IV tad-Direttiva 2009/144/KE għandu jiġi emendat kif ġej:

                  1.

                  Il-punt 1.1 qed jinbidel b’dan li ġej:
                  1.1.   ‘L-igganċjar mekkaniku bejn trattur u vettura rmunkata’ tfisser il-komponenti stallati fuq it-trattur u l-vettura rmunkata li jipprovdu l-igganċjar mekkaniku bejn dawk il-vetturi.
                  Il-komponenti tal-igganċjar mekkaniku għat-tratturi biss huma koperti f’din id-Direttiva.
                  Fost id-diversi tipi ta’ komponenti tal-igganċjar mekkaniku għat-tratturi, issir distinzjoni bejn:

                              —

                              it-tip clevis (ara l-Figuri 1 u 2 tal-Appendiċi 1),

                              —

                              mekkaniżmi tal-igganċjar clevis li ma jdurux (ara l-Figura 1d tal-Appendiċi 1),

                              —

                              ganċ tal-irmonk (ara l-Figura 1 — ‘Dimensjonijiet tal-Ganċ ta’ rbit’ f’ISO 6489-1:2001),

                              —

                              stanga tal-irmunkar tat-trattur (ara l-Figura 3 tal-Appendiċi 1),

                              —

                              mekkaniżmu bil-boċċa (ara l-Figura 4 tal-Appendiċi 1),

                              —

                              mekkaniżmu forma ta’ musmar (piton) (ara l-Figura 5 tal-Appendiċi 1).”

                  2.

                  Il-punt 2.7 qed jinbidel b’dan li ġej:
                  2.7.   Il-ħalq (jaw) għandu jippermetti li ċ-ċrieki tal-istanga tal-irmunkar iduru mal-fus mill-inqas 90° lejn il-lemin jew lejn ix-xelluq madwar l-assi lonġitudinali tal-igganċjar b’momentum ta’ brejkar fiss ta’ bejn 30 u 150 Nm.
                  Il-ganċ tal-irmunkar, l-igganċjar clevis, l-igganċjar bil-boċċa u l-igganċjar forma ta’ musmar iridu jħallu lill-anella tal-istanga tal-irmunkar iddur mal-fus mill-inqas 20° lejn il-lemin jew lejn ix-xelluq madwar l-assi lonġitudinali tal-igganċjar.”

                  3.

                  Il-punt 3.1 qed jinbidel b’dan li ġej:
                  “3.1.   Dimensjonijiet

                  Id-dimensjonijiet tal-komponenti tal-igganċjar mekkaniku fuq it-trattur iridu jikkonformaw mal-Figuri 1 sa 5 u mat-Tabella 1 tal-Appendiċi 1.”

                  4.

                  Il-punt 3.3.1 qed jinbidel b’dan li ġej:

                              “3.3.1.

                              It-tagħbija statika vertikali massima hija stabbilita mill-manifattur. Iżda din ma għandhiex taqbeż it-3 000 kg, ħlief fil-każ tal-igganċjar bil-boċċa, fejn il-valur massimu ma għandux jaqbeż l-4 000 kg.”

                  5.

                  Fil-punt 3.4.1, ġiet miżjuda s-sentenza li jmiss:
                  “Il-massa mt, mlt, ma u mla huma rappreżentati f’kg.”

                  6.

                  Il-punt 4.2 qed jinbidel b’dan li ġej:
                  4.2.   Għal kull tip ta’ gganċjar mekkaniku l-applikazzjoni jrid ikollha magħha d-dokumenti u d-dettalji li ġejjin:

                              —

                              tpinġijiet fuq skala tal-mekkaniżmu tal-igganċjar (tliet kopji). Dawn it-tpinġijiet iridu juru b’mod partikolari d-dimensjonijiet meħtieġa fid-dettall kif ukoll il-kejl għall-immuntar tal-mekkaniżmu;

                              —

                              deskrizzjoni teknika qasira tal-mekkaniżmu tal-igganċjar li tispeċifika t-tip ta’ kostruzzjoni u l-materjal użat;

                              —

                              dikjarazzjoni tal-valur ta’ D kif imsemmi fl-Appendiċi 2 għat-test dinamiku jew il-valur ta’ T (il-massa li tista’ tiġi rmunkata f’tunnellati), ekwivalenti għal 1,5 darbiet il-massa massima teknikament permissibbli tat-trejler mgħobbi, kif imsemmi fl-Appendiċi 3 għat-test statiku, u anke t-tagħbija vertikali massima fuq il-punt tal-igganċjar S (rappreżentata f’kg);

                              —

                              kampjun wieħed jew aktar ta’ tagħmir kif meħtieġ mis-servizz tekniku.”

                  7.

                  Il-punti 5.1.3 u 5.1.4 huma sostitwiti b’dan li ġej:

                              “5.1.3.

                              fejn is-saħħa tiġi vverifikata skont l-Appendiċi 2 (it-test dinamiku):
                              il-valur permissibbli ta’ D (kN),
                              il-valur tat-tagħbija vertikali statika ta’ S (kg);

                              5.1.4.

                              fejn is-saħħa tiġi vverifikata skont l-Appendiċi 3 (it-test statiku):
                              il-massa li tista’ tiġi rmunkata T (tunnellati) u t-tagħbija vertikali fuq il-punt tal-igganċjar S (kg).”

                  8.

                  Il-punt 6 qed jinbidel b’dan li ġej:
                  “6.   ISTRUZZJONIJIET GĦALL-UŻU
                  L-igganċjar mekkaniku dejjem irid ikollu miegħu struzzjonijiet għall-użu tal-manifattur. Dawn l-istruzzjonijiet iridu jinkludu n-numru tal-approvazzjoni tat-tip tal-KE tal-komponenti u anke l-valuri ta’ D (kN) jew T (tunnellati) skont liema test ikun twettaq fuq l-igganċjar.”

                  9.

                  L-Appendiċi 1 huwa emendat kif ġej:

                              (a)

                              il-Figura 1d u t-Tabella 1 li ġejjin jiddaħħlu wara l-Figura 1c:
                              “Figura 1d

                                 Mekkaniżmu tal-igganċjar clevis li ma jdurx (jikkorrispondi għal ISO 6489-5:2011)

                                 Tabella 1

                                 Il-forom u d-dimensjonijiet tal-igganċjar clevis għat-trejlers jew għall-implementi

                                             It-tagħbija vertikali

                                          S
                                          kg

                                             Il-valur D

                                          D
                                          kN

                                             Il-forma

                                             Id-Dimensjoni

                                          mm

                                          D
                                          ± 0,5

                                          a
                                          min.

                                          b
                                          min.

                                          ≤ 1 000

                                          ≤ 35

                                          w

                                          18

                                          50

                                          40

                                          ≤ 2 000

                                          ≤ 90

                                          x

                                          28

                                          70

                                          55

                                          ≤ 3 000

                                          ≤ 120

                                          y

                                          43

                                          100

                                          80

                                          ≤ 3 000

                                          ≤ 120

                                          z

                                          50

                                          110

                                          95 ”

                              (b)

                              għandhom jiżdiedu l-Figuri 4 u 5 li ġejjin:
                              “Figura 4

                                 Igganċjar bil-boċċa (jikkorrispondi għal ISO 24347:2005)

                                 Figura 5

                                 Igganċjar forma ta’ musmar (jikkorrispondi għal ISO 6489-4:2004)

                                             ”

                  10.

                  L-Appendiċi 2 huwa emendat kif ġej:

                              (a)

                              Fil-punt 2, il-ħames u s-sitt paragrafi jinbidlu b’dan li ġej:
                              “Il-komponenti tal-forza vertikali f’angoli ta’ 90° mal-karreġġata huma espressi mit-tagħbija vertikali statika S (kg).
                              Il-massa MT u MR li huma teknikament permissibbli jingħataw f’tunnellati mill-manifattur.”

                              (b)

                              Il-punt 3.2 qed jinbidel b’dan li ġej:
                              “3.2.   Il-forzi tal-ittestjar
                              Il-forza tal-ittestjar tikkonsisti f’termini ġeometriċi mill-komponenti tat-test orizzontali u vertikali kif ġej:

                              fejn:

                                  fil-każ ta’ forza alternanti,
                              jew

                                  fil-każ tal-forza li dejjem togħla (trazzjoni jew pressjoni),

                                  (valur rappreżentat f’kN)

                                          S

                                          =

                                          it-tagħbija statika tal-istanga tal-irmunkar (tagħbija fil-karreġġata rappreżentata f’kg).”

                  11.

                  Fl-Appendiċi 3, il-punt 1.5 qed jinbidel b’dan li ġej:
                  1.5.   It-test imsemmi fil-punt 1.4.2 irid jiġi preċedut minn test fejn tiġi applikata tagħbija inizjali daqs tliet darbiet it-tagħbija massima vertikali permissibbli (fi daN, ugwali għal g · S/10) rakkomandata mill-manifattur b’tali mod li tiżdied ftit ftit, tibda b’tagħbija inizjali ta’ 500 daN, saċ-ċentru tar-referenza tal-mekkaniżmu tal-igganċjar.
                  Matul it-test, id-deformazzjoni tal-mekkaniżmu tal-igganċjar ma għandhiex taqbeż l-10 % tad-deformazzjoni massima elastika li sseħħ.
                  Il-verifika trid titwettaq wara li titneħħa (fi daN, ugwali għal g · S/10) l-forza vertikali u terġa’ lura għat-tagħbija oriġinali ta’ 500 daN.”

                  12.

                  Fl-Appendiċi 4, jiżdied l-eżempju li ġej:
                  “Eżempju tal-marka tal-approvazzjoni tat-tip tal-KE

                  L-igganċjar li jkollu l-marka tal-approvazzjoni tat-tip tal-KE tal-komponenti li tidher hawn fuq, huwa mekkaniżmu li għalih ingħatat l-approvazzjoni KE tat-tip tal-komponent fil-Ġermanja (e1) taħt in-numru 38-363 u li fuqu twettaq test statiku tas-saħħa (S).”

                  13.

                  L-Appendiċi 5 hija emendata kif ġej:

                              (a)

                              It-titolu jiġi sostitwit b’dan li ġej:
                              “NOTIFIKA DWAR L-GĦOTI, IR-RIFJUT, L-IRTIRAR JEW L-ESTENSJONI TAL-APPROVAZZJONI TAT-TIP TAL-KE TAL-KOMPONENTI FIR-RIGWARD TAS-SAĦĦA U D-DIMENSJONIJIET U T-TAGĦBIJA VERTIKALI FUQ IL-PUNT TAL-IGGANĊJAR TA’ TIPI TA’ MEKKANIŻMU TAL-IGGANĊJAR (IT-TIP CLEVIS, IT-TIP CLEVIS LI MA JDURX, GANĊ TAL-IRMUNKAR, STANGA TAL-IRMUNKAR TAT-TRATTURI, MEKKANIŻMI TAL-IGGANĊJAR BIL-BOĊĊA U DAWK FORMA TA’ MUSMAR.)”

                              (b)

                              Il-punt 2 qed jinbidel b’dan li ġej:
                              2.   It-tip ta’ mekkaniżmu tal-igganċjar (it-tip clevis, igganċjar clevis li ma jdurx, ganċ tal-irmunkar, stanga tal-irmunkar tat-tratturi, igganċjar bil-boċċa, igganċjar forma ta’ musmar) (2)”

                              (c)

                              Il-punti 5.1, u 5.2 qedjinbidlu b’dan li ġej:
                              “5.1.   It-test dinamiku:

                              il-valur D:
                              … (kN)
                              It-tagħbija vertikali fuq il-punt tal-igganċjar (S):
                              … (kg)
                              5.2.   It-test statiku:

                              il-massa li tista’ tiġi rmunkata T:
                              … (tunnellati)
                              it-tagħbija vertikali fuq il-punt tal-igganċjar (S):
                              … (kg)”

                  14.

                  Fl-Appendiċi 7, il-punt 9 qed jinbidel b’dan li ġej:
                  9.   It-tagħbija vertikali statika permissibbli fuq il-punt tal-igganċjar:
                  … (kg)”


title: Id-Direttiva 97/54/KE tal-Parlament Ewropew u tal-Kunsill tat-23 ta’ Settembru 1997 li temenda, fir-rigward tal-veloċità massima skond id-disinn ta’ tratturi bir-roti għall-agrikoltura jew għall-forestrija, id-Direttivi tal-Kunsill 74/150/KEE, 74/151/KEE, 74/152/KEE, 74/346/KEE, 74/347/KEE, 75/321/KEE, 75/322/KEE, 76/432/KEE, 76/763/KEE, 77/311/KEE, 77/537/KEE, 78/764/KEE, 78/933/KEE, 79/532/KEE, 79/533/KEE, 80/720/KEE, 86/297/KEE, 86/415/KEE u 89/173/KEE

text:
Avviż Legali Importanti

|

31997L0054

Official Journal L 277 , 10/10/1997 P. 0024 - 0025

		Id-Direttiva 97/54/KE tal-Parlament Ewropew u tal-Kunsilltat-23 ta’ Settembru 1997li temenda, fir-rigward tal-veloċità massima skond id-disinn ta’ tratturi bir-roti għall-agrikoltura jew għall-forestrija, id-Direttivi tal-Kunsill 74/150/KEE, 74/151/KEE, 74/152/KEE, 74/346/KEE, 74/347/KEE, 75/321/KEE, 75/322/KEE, 76/432/KEE, 76/763/KEE, 77/311/KEE, 77/537/KEE, 78/764/KEE, 78/933/KEE, 79/532/KEE, 79/533/KEE, 80/720/KEE, 86/297/KEE, 86/415/KEE u 89/173/KEEIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 209 tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Filwaqt li jaġixxi skond il-proċedura stabbilita fl-Artikolu 189b tat-Trattat [3],Billi l-qasam ta’ applikazzjoni tad-Direttiva tal-Kunsill 74/150/KEE ta’ l-4 ta’ Marzu 1974 dwar l-approssimazzjoni tal-liġijiet ta’ l-Istati Membri relatati mat-tip ta’ approvazzjoni ta’ tratturi bir-roti għall-agrikoltura jew għall-forestrija [4] hija fil-preżent limitata għal tratturi li għandhom veloċità massima skond id-disinn ta’ bejn is-6 u t-30 km/siegħa;Billi l-veloċità massima skond id-disinn ta’ għadd kbir ta’ tratturi illum teċċedi 30 km/siegħa; billi sar għalhekk meħtieġ li tiġi emendata d-Direttiva 74/150/KEE u d-Direttivi separati li jagħmlu parti mis-sistema Ewropea ta’ l-approvazzjoni tat-tip ta’ vetturi sħaħ applikabbli għal dawn il-vetturi, biex jiġi evitat li l-proċedura tkun tapplika għal anqas u anqas vetturi;Billi d-Direttivi separati 74/151/KEE [5], 74/152/KEE [6], 74/346/KEE [7], 74/347/KEE [8], 75/321/KEE [9], 75/322/KEE [10], 76/432/KEE [11], 76/763/KEE [12], 77/311/KEE [13], 77/537/KEE [14], 78/764/KEE [15], 78/933/KEE [16], 79/532/KEE [17], 79/533/KEE [18], 80/720/KEE [19], 86/297/KEE [20], 86/415/KEE [21] u 89/173/KEE [22], fihom definizzjoni speċifika ta’ l-ambitu tagħhom dwar il-veloċità massima disinjata; billi dawn id-direttivi jeħtieġu wkoll wkoll li jiġu emendati taħt il-proċedura mniżżla fl-Artikolu 12 tad-Direttiva 74/150/KEE, biex jiġi evitat li dawn ikunu applikabbli biss għal anqas u anqas vetturi;Billi żieda xierqa fil-veloċità skond id-disinn hija minn 30 sa 40 km/siegħa;Billi awment fil-veloċità massima disinjata użat biex jiddefinixxi l-ambitu tad-Direttiva 74/150/KEE u ċerti direttivi individwali jeħtieġ ukoll bidla fid-Direttiva tal-Kunsill 76/432/KEE tas-6 ta’April 1976 dwar l-approssimazzjoni tal-liġijiet ta’l-Istati Membri relatati mal-mekkaniżmu tal-brejkijiet ta’ tratturi bir-roti għall-agrikoltura jew għall-forestrija [23]; billi din il-bidla, li ssir f’att separat, għandha tidħol fis-seħħ mhux aktar tard minn din id-Direttiva;Billi huwa meħtieġ li jittejbu u jiġu armonizzati l-aspetti kollha ta’ sigurezza bħall-istallazzjoni ta’ ċinturini tas-sigurezza;Billi t-tniġġiż mit-tratturi għandu jkun is-suġġett ta’ leġislazzjoni Komunitarja fil-futur,ADOTTAW DIN ID-DIRETTIVA:L-Artikolu 1Il-kliem ‘30 km/siegħa’ għandhom jiġu sostitwiti b’40 km/siegħa’:- fl-Artikolu 1(2) tad-Direttivi 74/150/KEE, 74/151/KEE, 74/152/KEE, 74/346/KEE, 74/347/KEE, 75/321/KEE, 75/322/KEE, 76/432/KEE, 76/763/KEE, 77/311/KEE, 77/537/KEE, 78/933/KEE, 79/532/KEE, 79/533/KEE, 80/720/KEE, 86/297/KEE, 86/415/KEE u 89/173/KEE,- fl-Artikolu 9(2) tad-Direttiva 78/764/KEE,- il-punt 1.5 fl-Anness għad-Direttiva 74/152/KEE.L-Artikolu 2L-Istati Membri għandhom jadottaw u jippubblikaw il-miżuri meħtieġa għall-konformità ma’ din id-Direttiva qabel it-23 ta’ Settembru 1998. Huma għandhom minnufih javżaw lill-Kummissjoni bihom. Dawn għandhom japplikaw il-miżuri mit-23 ta’ Settembru 1998.Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva, jew għandu jkun hemm magħhom referenza ta’ din ix-xorta meta jiġu ppubblikati uffiċjalment. Il-forma tar-referenza għandha tiġi deċiża mill-Istati Membri.L-Artikolu 3Din id-Direttiva għandha tidħol fis-seħħ fl-20 jum ta’ wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, fit-23 ta’ Settembru 1997.Għall-Parlament EwropewIl-PresidentJ. M. Gil-roblesGħall-KunsillIl-PresidentF. Boden[1] ĠU C 186, tas-26.6.1996, p. 11.[2] ĠU C 56, ta’ l-24.2.1997, p. 74.[3] L-Opinjoni tal-Parlament Ewropew tal-10 ta’ Diċembru 1996 (ĠU C 20, ta’ l-20.1.1997, p. 25), il-Pożizzjoni komuni tal-Kunsill tat-13 ta’ Marzu 1997 (ĠU C 157, ta’ l-24.5.1997, p. 1) u d-Deċiżjoni tal-Parlament Ewropew tas-16 ta’Lulju 1997 (ĠU C 286, tat-22..9.1997). Id-Deċizjoni tal-Kunsill tad-29 ta’Lulju 1997.[4] ĠU L 84, tat-28.3.1974, p. 10. Id-Direttiva kif l-aħħar emendata bl-Att ta’l-Adeżjoni tal-1994.[5] ĠU L 84, tat-28.3.1974, p. 25.[6] ĠU L 84, tat-28.3.1974, p. 33.[7] ĠU L 191, tal-15.7.1974, p. 1.[8] ĠU L 191, tal-15.7.1974, p. 5.[9] ĠU L 147, tad-9.6.1975, p. 24.[10] ĠU L 147, tad-9.6.1975, p. 28.[11] ĠU L 122, 8. 1976. 1974, p. 5.[12] ĠU L 262, tas-27.9.1976, p. 135.[13] ĠU L 105, tat-28.4.1977, p. 1.[14] ĠU L 220, tad-29.8.1977, p. 38.[15] ĠU L 255, tat-18.9.1978, p. 1.[16] ĠU L 325, ta’ l-20.11.1978, p. 16.[17] ĠU L 145, tat-13.6.1979, p. 16.[18] ĠU L 145, tat-13.6.1979, p. 20.[19] ĠU L 194, tat-28.7.1980, p. 1.[20] ĠU L 186, tas-7.8.1986, p. 19.[21] ĠU L 240, tas-26.8.1986, p. 1.[22] ĠU L 67, ta’ l-10.3.1989, p. 1.[23] ĠU L 122, tat-8.5.1976, p. 13. Id-Direttiva kif l-aħħar emendata bir-Regolament (KE) Nru 96/63 (ĠU L 253, ta’ l-10.5.1996, p. 1).--------------------------------------------------


title: Direttiva tal-Kummissjoni 2012/2/UE tad- 9 ta’ Frar 2012 li temenda d-Direttiva 98/8/KE tal-Parlament Ewropew u tal-Kunsill biex l-ossidu tar-ram (II), l-idrossidu tar-ram (II) u l-karbonat tar-ram bażiku jiġu inklużi bħala sustanzi attivi fl-Anness I għaliha  Test b’relevanza għaż-ŻEE

text:
                  10.2.2012

                  MT

                  Il-Ġurnal Uffiċjali tal-Unjoni Ewropea

                  L 37/60

            DIRETTIVA TAL-KUMMISSJONI 2012/2/UE
      tad-9 ta’ Frar 2012
      li temenda d-Direttiva 98/8/KE tal-Parlament Ewropew u tal-Kunsill biex l-ossidu tar-ram (II), l-idrossidu tar-ram (II) u l-karbonat tar-ram bażiku jiġu inklużi bħala sustanzi attivi fl-Anness I għaliha
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta’ prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bl-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-ossidu tar-ram (II), l-idrossidu tar-ram (II) u l-karbonat tar-ram bażiku għall-użu fi prodotti tat-tip 8, preservattivi tal-injam, kif iddefinit fl-Anness V għal dik id-Direttiva.

                  (2)

                  Skont ir-Regolament (KE) Nru 1451/2007, l-ossidu tar-ram (II), l-idrossidu tar-ram (II) u l-karbonat tar-ram bażiku ġew evalwati skont l-Artikolu 11(2) tad-Direttiva 98/8/KE għall-użu fi prodotti tat-tip 8.

                  (3)

                  Franza nħatret bħala Stat Membru Rapporteur u ppreżentat ir-rapporti tal-awtoritajiet kompetenti, flimkien mar-rakkomandazzjonijiet, lill-Kummissjoni skont l-Artikolu 14(4) u (6) tar-Regolament (KE) Nru 1451/2007 għall-ossidu tar-ram (II) fl-10 ta’ Mejju 2007, għall-idrossidu tar-ram (II) fid-19 ta’ Frar 2008, u għall-karbonat tar-ram bażiku fl-10 ta’ Mejju 2007 u fid-19 ta’ Frar 2008.

                  (4)

                  Ir-rapporti tal-awtorità kompetenti ġew analizzati mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet tal-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fit-22 ta’ Settembru 2011, f’rapport ta’ valutazzjoni.

                  (5)

                  Mill-evalwazzjonijiet jidher li huwa mistenni li l-prodotti bijoċidali użati bħala preservattivi tal-injam u li fihom l-ossidu tar-ram (II), l-idrossidu tar-ram (II) jew il-karbonat tar-ram bażiku jistgħu jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għalhekk huwa xieraq li l-ossidu tar-ram (II), l-idrossidu tar-ram (II) u l-karbonat tar-ram bażiku jiġu inklużi fl-Anness I għad-Direttiva

                  (6)

                  Ma ġewx evalwati l-użi potenzjali kollha fil-livell tal-Unjoni. Għaldaqstant huwa xieraq li l-Istati Membri jkunu meħtieġa jivvalutaw dawk l-użi jew ix-xenarji ta’ esponiment u dawk ir-riskji għall-popolazzjonijiet tal-bniedem u l-kompartimenti ambjentali li għadhom ma ġewx indirizzati b’mod rappreżentattiv fil-valutazzjoni tar-riskji li saret fil-livell tal-Unjoni, u li, meta jkunu qed jagħtu l-awtorizzazzjonijiet tal-prodotti, jiżguraw li jittieħdu miżuri xierqa jew li jiġu imposti kundizzjonijiet speċifiċi sabiex ir-riskji identifikati jitnaqqsu għal livelli aċċettabbli.

                  (7)

                  Fid-dawl tar-riskji identifikati għas-saħħa tal-bniedem, huwa xieraq li jkun meħtieġ li jkunu stabbiliti proċeduri operazzjonali sikuri għal prodotti li jkun fihom l-ossidu tar-ram (II), l-idrossidu tar-ram (II) jew il-karbonat tar-ram bażiku u li huma awtorizzati għall-użu industrijali, u li dawk il-prodotti jintużaw b’tagħmir personali protettiv xieraq, sakemm fl-applikazzjoni għall-awtorizzazzjoni tal-prodott ma jkunx jista’ jintwera li r-riskji għall-utenti industrijali jistgħu jitnaqqsu għal livell aċċettabbli permezz ta’ mezzi oħra.

                  (8)

                  L-idrossidu tar-ram (II) u l-karbonat tar-ram bażiku ġew evalwati wkoll għall-applikazzjoni permezz tal-immersjoni, u fid-dawl tar-riskji identifikati għas-saħħa tal-bniedem, ma għandhomx jiġu awtorizzati għall-użu, sakemm ma tiġix ippreżentata dejta li turi li l-prodott se jissodisfa r-rekwiżiti tal-Artikolu 5 u l-Anness VI, jekk meħtieġ permezz tal-applikazzjoni ta’ miżuri xierqa ta’ mitigazzjoni. Għall-ossidu tar-ram (II), l-applikazzjoni permezz tal-immersjoni ma ġietx ivvalutata, u skont ir-rekwiżit imsemmi fil-premessa 6, il-prodotti ma jistgħux jiġu awtorizzati għal tali applikazzjoni sakemm l-Istat Membru ma jivvalutahiex.

                  (9)

                  Ġew identifikati riskji mhux aċċettabbli għall-ambjent fil-każ ta’ njam trattat bl-ossidu tar-ram (II), l-idrossidu tar-ram (II) jew il-karbonat tar-ram bażiku u użat għall-bini fuq barra, qrib jew fuq l-ilma (ix-xenarju ta’ “pont” fl-użu tal-klassi 3, kif iddefinit mill-OECD (3)). Instabu wkoll riskji mhux aċċettabbli għall-karbonat tar-ram bażiku u l-ossidu tar-ram (II), għall-użu ta’ njam trattat fil-post li jiġi f’kuntatt ma’ ilma ħelu (użu tal-klassi 4b kif iddefinit mill-OECD). Għalhekk, huwa xieraq li jkun meħtieġ li l-prodotti ma jiġux awtorizzati għat-trattament tal-injam maħsub għal dawk l-użi, sakemm ma tkunx ġiet ippreżentata dejta li turi li l-prodott se jissodisfa kemm ir-rekwiżiti tal-Artikolu 5 tad-Direttiva 98/8/KE kemm tal-Anness VI għaliha, jekk meħtieġ bl-applikazzjoni ta’ miżuri xierqa ta’ mitigazzjoni tar-riskji. Għall-idrossidu tar-ram (II), l-injam f’kuntatt mal-ilma ħelu ma ġiex ivvalutat, u skont ir-rekwiżit imsemmi fil-premessa 6 ta’ hawn fuq il-prodotti ma jistgħux jiġu awtorizzati għal tali użu sakemm l-Istat Membru li qed jawtorizza ma jivvalutahiex.

                  (10)

                  Fid-dawl tar-riskji identifikati għall-kompartimenti akkwatiċi u tal-ħamrija, huwa xieraq li jkun meħtieġ li l-injam li jkun għadu kemm ġie trattat jinħażen wara t-trattament taħt għata jew fuq bażi iebsa u impermeabbli, jew it-tnejn, u li kwalunkwe fdalijiet li jiskulaw mill-applikazzjoni ta’ prodotti li jintużaw bħala preservattivi tal-injam u li jkun fihom l-ossidu tar-ram (II), l-idrossidu tar-ram (II) jew il-karbonat tar-ram bażiku jinġabru għall-użu mill-ġdid jew għar-rimi.

                  (11)

                  Id-dispożizzjonijiet ta’ din id-Direttiva għandhom jiġu applikati fl-istess ħin fl-Istati Membri kollha sabiex jiġi żgurat trattament ugwali fis-suq tal-Unjoni tal-prodotti bijoċidali li fihom is-sustanzi attivi ossidu tar-ram (II), idrossidu tar-ram (II) jew karbonat tar-ram bażiku u wkoll biex jiġi ffaċilitat l-operat kif suppost tas-suq ġenerali tal-prodotti bijoċidali.

                  (12)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I għad-Direttiva 98/8/KE sabiex l-Istati Membri u l-partijiet interessati jkunu jistgħu jippreparaw ruħhom biex jissodisfaw ir-rekwiżiti l-ġodda involuti u jkun żgurat li l-applikanti li ppreparaw id-dokumentazzjoni jistgħu jibbenefikaw bis-sħiħ mill-perjodu ta’ għaxar (10) snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE jibda mid-data tal-inklużjoni.

                  (13)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE.

                  (14)

                  Id-Direttiva 98/8/KE għalhekk għandha tiġi emendata skont dan.

                  (15)

                  Il-miżuri pprovduti f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   Sa mhux aktar tard mill-31 ta’ Jannar 2013, l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva.
      Huma għandhom japplikaw dawk id-dispożizzjonijiet mill-1 ta’ Frar 2014.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati mit-tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, id-9 ta’ Frar 2012.

               Għall-Kummissjoni

               Il-President

            José Manuel BARROSO

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         (3)  Serje ta’ dokumenti tal-OECD dwar xenarji ta’ emissjonijiet, Numru 2, Dokument dwar Xenarji ta’ Emissjonijiet għall-Preservattivi tal-Injam, il-parti 2, p. 64.

         ANNESS
         Fl-Anness I għad-Direttiva 98/8/KE, għandhom jiżdiedu l-entrati li ġejjin:

                        Nru

                        Isem Komuni

                        Isem tal-IUPAC Numri ta’ Identifikazzjoni

                        Purezza minima tas-sustanza attiva fil-prodott bijoċidali kif jitqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3) (ħlief għall-prodotti li jkun fihom aktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħhom)

                        Data ta’ skadenza tal-inklużjoni

                        Tip tal-prodott

                        Dispożizzjonijiet speċifiċi (*)

                        “50

                        idrossidu tar-ram

                        Idrossidu tar-ram (II)
                        Nru tal-KE: 243-815-9
                        Nru tal-CAS: 20427-59-2

                        965  gm/kg

                        l-1 ta’ Frar 2014

                        il-31 ta’ Jannar 2016

                        il-31 ta’ Jannar 2024

                        8

                        Meta l-applikazzjoni għall-awtorizzazzjoni ta’ prodott tkun qed tiġi vvalutata, skont l-Artikolu 5 u l-Anness VI, l-Istati Membri għandhom jivvalutaw, fejn rilevanti għall-prodott partikolari, dawk l-użi jew ix-xenarji ta’ esponiment u dawk ir-riskji għall-popolazzjonijiet tal-bniedem u għall-kompartimenti ambjentali li ma ġewx indirizzati b’mod rappreżentattiv fil-valutazzjoni tar-riskji fil-livell tal-Unjoni.
                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    (1)

                                    Il-prodotti ma għandhomx ikunu awtorizzati għall-applikazzjoni permezz tal-immersjoni, sakemm ma tkunx ġiet ippreżentata dejta fl-applikazzjoni tal-prodott li turi li l-applikazzjoni tissodisfa r-rekwiżiti tal-Artikolu 5 u l-Anness VI, jekk meħtieġ bl-applikazzjoni ta’ miżuri xierqa ta’ mitigazzjoni tar-riskji.

                                    (2)

                                    Għal prodotti awtorizzati għall-użu industrijali, għandhom jiġu stabbiliti proċeduri operazzjonali sikuri, u l-prodotti għandhom jintużaw flimkien ma’ tagħmir protettiv personali xieraq, sakemm fl-applikazzjoni għall-awtorizzazzjoni tal-prodott ma jistax jintwera li r-riskji għall-utenti industrijali jistgħu jitnaqqsu għal livell aċċettabbli b’mezzi oħra.

                                    (3)

                                    It-tikketti, u fejn ipprovduti, il-fuljetti tad-dejta dwar is-sikurezza tal-prodotti awtorizzati għandhom jindikaw li l-injam li jkun għadu kemm ġie trattat jeħtieġ li jinħażen wara t-trattament taħt għata jew fuq bażi iebsa u impermeabbli, jew it-tnejn, biex ma jitħalliex li jkun hemm fdalijiet li jiskulaw dirett fil-ħamrija jew fl-ilma, u li kwalunkwe fdalijiet mill-applikazzjoni tal-prodott għandhom jinġabru għall-użu mill-ġdid jew għar-rimi.

                                    (4)

                                    Il-prodotti ma għandhomx jiġu awtorizzati għat-trattament ta’ njam li jkun se jintuża f’bini fuq barra, qrib jew fuq l-ilma, sakemm ma tiġix ippreżentata dejta li turi li l-prodott se jissodisfa r-rekwiżiti tal-Artikolu 5 u tal-Anness VI, jekk meħtieġ bl-applikazzjoni ta’ miżuri xierqa ta’ mitigazzjoni tar-riskji.

                        51

                        ossidu tar-ram (II)

                        Ossidu tar-ram (II)
                        Nru tal-KE: 215-269-1
                        Nru tal-CAS: 1317-38-0

                        976  gm/kg

                        l-1 ta’ Frar 2014

                        il-31 ta’ Jannar 2016

                        il-31 ta’ Jannar 2024

                        8

                        Meta l-applikazzjoni għall-awtorizzazzjoni ta’ prodott tkun qed tiġi vvalutata, skont l-Artikolu 5 u l-Anness VI, l-Istati Membri għandhom jivvalutaw, fejn rilevanti għall-prodott partikolari, dawk l-użi jew ix-xenarji ta’ esponiment u dawk ir-riskji għall-popolazzjonijiet tal-bniedem u għall-kompartimenti ambjentali li ma ġewx indirizzati b’mod rappreżentattiv fil-valutazzjoni tar-riskji fil-livell tal-Unjoni.
                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    (1)

                                    Għal prodotti awtorizzati għall-użu industrijali, għandhom jiġu stabbiliti proċeduri operazzjonali sikuri, u l-prodotti għandhom jintużaw flimkien ma’ tagħmir protettiv personali xieraq, sakemm fl-applikazzjoni għall-awtorizzazzjoni tal-prodott ma jistax jintwera li r-riskji għall-utenti industrijali jistgħu jitnaqqsu għal livell aċċettabbli b’mezzi oħra.

                                    (2)

                                    It-tikketti, u fejn ipprovduti, il-fuljetti tad-dejta dwar is-sikurezza tal-prodotti awtorizzati għandhom jindikaw li l-injam li jkun għadu kemm ġie trattat jeħtieġ li jinħażen wara t-trattament taħt għata jew fuq bażi iebsa u impermeabbli, jew it-tnejn, biex ma jitħalliex li jkun hemm fdalijiet li jiskulaw dirett fil-ħamrija jew fl-ilma, u li kwalunkwe fdalijiet mill-applikazzjoni tal-prodott għandhom jinġabru għall-użu mill-ġdid jew għar-rimi.

                                    (3)

                                    Il-prodotti ma għandhomx jiġu awtorizzati għat-trattament ta’ njam li jkun se jintuża f’bini fuq barra, qrib jew fuq l-ilma jew għat-trattament ta’ njam f’kuntatt mal-ilma ħelu, sakemm ma tiġix ippreżentata dejta li turi li l-prodott se jissodisfa r-rekwiżiti tal-Artikolu 5 u tal-Anness VI, jekk meħtieġ bl-applikazzjoni ta’ miżuri xierqa ta’ mitigazzjoni tar-riskji.

                        52

                        karbonat tar-ram bażiku

                        Ram (II) karbonat ram (II) idrossidu (1:1)
                        Nru tal-KE: 235-113-6
                        Nru tal-CAS: 12069-69-1

                        957  gm/kg

                        l-1 ta’ Frar 2014

                        il-31 ta’ Jannar 2016

                        il-31 ta’ Jannar 2024

                        8

                        Meta l-applikazzjoni għall-awtorizzazzjoni ta’ prodott tkun qed tiġi vvalutata, skont l-Artikolu 5 u l-Anness VI, l-Istati Membri għandhom jivvalutaw, fejn rilevanti għall-prodott partikolari, dawk l-użi jew ix-xenarji ta’ esponiment u dawk ir-riskji għall-popolazzjonijiet tal-bniedem u għall-kompartimenti ambjentali li ma ġewx indirizzati b’mod rappreżentattiv fil-valutazzjoni tar-riskji fil-livell tal-Unjoni.
                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    (1)

                                    Il-prodotti ma għandhomx ikunu awtorizzati għall-applikazzjoni permezz tal-immersjoni, sakemm ma tkunx ġiet ippreżentata dejta fl-applikazzjoni tal-prodott li turi li l-applikazzjoni tissodisfa r-rekwiżiti tal-Artikolu 5 u l-Anness VI, jekk meħtieġ bl-applikazzjoni ta’ miżuri xierqa ta’ mitigazzjoni tar-riskji.

                                    (2)

                                    Għal prodotti awtorizzati għall-użu industrijali, għandhom jiġu stabbiliti proċeduri operazzjonali sikuri, u l-prodotti għandhom jintużaw flimkien ma’ tagħmir protettiv personali xieraq, sakemm fl-applikazzjoni għall-awtorizzazzjoni tal-prodott ma jistax jintwera li r-riskji għall-utenti industrijali jistgħu jitnaqqsu għal livell aċċettabbli b’mezzi oħra.

                                    (3)

                                    It-tikketti, u fejn ipprovduti, il-fuljetti tad-dejta dwar is-sikurezza tal-prodotti awtorizzati għandhom jindikaw li l-injam li jkun għadu kemm ġie trattat jeħtieġ li jinħażen wara t-trattament taħt għata jew fuq bażi iebsa u impermeabbli, jew it-tnejn, biex ma jitħalliex li jkun hemm fdalijiet li jiskulaw dirett fil-ħamrija jew fl-ilma, u li kwalunkwe fdalijiet mill-applikazzjoni tal-prodott għandhom jinġabru għall-użu mill-ġdid jew għar-rimi.

                                    (4)

                                    Il-prodotti ma għandhomx jiġu awtorizzati għat-trattament ta’ njam li jkun se jintuża f’bini fuq barra, qrib jew fuq l-ilma jew għat-trattament ta’ njam f’kuntatt dirett mal-ilma ħelu, sakemm ma tiġix ippreżentata dejta li turi li l-prodott se jissodisfa r-rekwiżiti tal-Artikolu 5 u tal-Anness VI, jekk meħtieġ bl-applikazzjoni ta’ miżuri xierqa ta’ mitigazzjoni tar-riskji.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Id-Direttiva Tal-Kunsill ta’ l-24 ta’ Ġunju 1975 li temenda d-Direttivi Nru 64/432/KEE, Nru 64/433/KEE, Nru 71/118/KEE, Nru 72/461/KEE u Nru 72/462/KEE rigward il-validità tal-proċeduri tal-Kumitat Veterinarju Permanenti

text:
Avviż Legali Importanti

|

31975L0379

Official Journal L 172 , 03/07/1975 P. 0017 - 0017 Finnish special edition: Chapter 3 Volume 6 P. 0090  Greek special edition: Chapter 03 Volume 13 P. 0032  Swedish special edition: Chapter 3 Volume 6 P. 0090

		Id-Direttiva Tal-Kunsillta’ l-24 ta’ Ġunju 1975li temenda d-Direttivi Nru 64/432/KEE, Nru 64/433/KEE, Nru 71/118/KEE, Nru 72/461/KEE u Nru 72/462/KEE rigward il-validità tal-proċeduri tal-Kumitat Veterinarju Permanenti(75/379/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi l-Kumitat Veterinarju Permanenti, li ġie stabbilit bid-Deċiżjoni Nru 68/361/KEE [2], jesprimi l-Opinjoni tiegħu skond il-proċeduri, li l-validità tagħhom kienet limitata għal perjodu ta’ 30 xahar mid-data li fiha talba għal Opinjoni titressaq għall-ewwel darba quddiem l-istess Kumitat;Billi materja kienet tressqet għall-ewwel darba quddiem il-Kumitat fit-22 ta’ Diċembru 1972; billi l-perjodu li għadda mhux biżżejjed biex deċiżjoni finali tista’ tintlaħaq, u billi l-validità tal-proċeduri fuq imsemmija tista’ tiġi estiża biss temporanjament;ADOTTA DIN ID-DIRETTIVA:L-Artikolu 1Fl-Artikoli li gejjin, it-terminu "30 xahar" qed jinbidel b’"102 xhur":- L-Artikolu 14 tad-Direttiva tal-Kunsill Nru 64/432/KEE [3] tas-26 Ġunju 1964 dwar il-problemi tas-saħħa ta’ l-annimali li jeffetwaw il-kummerċ intra-Komunitarju fl-annimali bovini u fil-majjali, kif emendata bid-Direttiva tal-Kunsill Nru 74/387/KEE [4];- L-Artikolu 9b tad-Direttiva tal-Kunsill Nru 64/433/KEE [5] tas-26 ta’ Ġunju 1964 dwar il-problemi tas-saħħa li jeffetwaw il-kummerċ intra-Komunitàarju fil-laħam frisk, kif emendat bid-Direttiva Nru 74/387/KEE;- L-Artikolu 13 tad-Direttiva tal-Kunsill Nru 71/118/KEE [6] tal-15 ta’ Frar 1971 dwar problemi tas-saħħa li jeffetwaw il-Kummerċ fil-laħam tat-tjur frisk, kif emendat bid-Direttiva Nru 74/387/KEE;- L-Artikolu 10 tad-Direttiva tal-Kunsill Nru 72/461/KEE [7] tat-12 ta’ Diċembru 1972 dwar problemi ta’ saħħa li jaffetwaw il-kummerċ intra-Komunitarju fil-laħam frisk, kif emendat bid-Direttiva Nru 74/387/KEE;- L-Artikolu 31 tad-Direttiva tal-Kunsill Nru 72/462/KEE [8] tat-12 ta’ Diċembru 1972 dwar il-problemi tas-saħħa u l-ispezzjoni veterinarja waqt l-importazzjoni ta’ l-annimali bovini u tal-majjali u l-laħam frisk minn pajjiżi terzi, kif emendat bid-Direttiva Nru 74/387/KEE.L-Artikolu 2Din id-Deċiżjoni hija indirizzata lill-Istati Membri.Magħmula fil-Lussemburgu, fl-24 ta’ Ġunju 1975.Għall-KunsillIl-PresidentM. A. Clinton[1] ĠU C 111, ta’ l-20.5.1975, p. 26.[2] ĠU L 255, tat-18.10.1968, p. 23.[3] ĠU C 121, tad-29.7.1964, p. 1977/64.[4] ĠU L 202, ta’ l-24.7.1974, p. 36.[5] ĠU C 121, tad-29.7.1964, p. 2012/64.[6] ĠU L 55, tat-8.3.1971, p. 23.[7] ĠU L 302, tal-31.12.1972, p. 24.[8] ĠU L 302, tal-31.12.1972, p. 28.--------------------------------------------------


title: Direttiva tal-Kummissjoni 2012/24/UE tat- 8 ta’ Ottubru 2012 li temenda, għall-għan tal-adattament tad-dispożizzjonijiet tekniċi tagħha, id-Direttiva tal-Kunsill 86/297/KEE dwar l-approssimazzjoni tal-liġijiet tal-Istati Membri li jirrigwardjaw il-konnesjonijiet motorizzati ta’ tratturi u l-protezzjoni tagħhom  Test b’relevanza għaż-ŻEE

text:
               9.10.2012

               MT

               Il-Ġurnal Uffiċjali tal-Unjoni Ewropea

               L 274/24

         DIRETTIVA TAL-KUMMISSJONI 2012/24/UE
   tat-8 ta’ Ottubru 2012
   li temenda, għall-għan tal-adattament tad-dispożizzjonijiet tekniċi tagħha, id-Direttiva tal-Kunsill 86/297/KEE dwar l-approssimazzjoni tal-liġijiet tal-Istati Membri li jirrigwardjaw il-konnesjonijiet motorizzati ta’ tratturi u l-protezzjoni tagħhom
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2003/37/KE tal-Parlament Ewropew u tal-Kunsill tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-foresti, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati u r-revoka tad-Direttiva 74/150/KEE (1), u b’mod partikolari l-punt (b) tal-Artikolu 19(1) tagħha,
   Billi:

               (1)

               It-Taqsima 4.2 tal-Anness I għad-Direttiva tal-Kunsill 86/297/KEE (2) tistipula dispożizzjonijiet ġenerali għal konnessjoni motorizzata (PTO) fuq quddiem. It-Tabella 2 ta’ dak l-Anness tistipula l-applikazzjoni tal-istandard ISO 8759-1:1998 għall-kategoriji ta’ tratturi mgħammra b’konnessjoni motorizzata fuq quddiem li jistabbilixxi wkoll dimensjonijiet għall-postazzjoni tal-PTO ta’ quddiem. Madankollu, dawn ir-rekwiżiti għall-postazzjoni mhumiex kompatibbli ma’ għadd kbir ta’ tratturi għall-agrikoltura u l-foresti minħabba r-rekwiżiti ġodda tad-disinn.

               (2)

               Ir-rekwiżiti għal konnessjoni motorizzata ta’ quddiem li huma stabbiliti fid-Direttiva 86/297/KEE jikkonċernaw biss kwistjonijiet ta’ sikurezza, jiġifieri, il-postazzjoni tal-PTO, ir-rekwiżiti ta’ lqugħ u ż-żona l-vojta (mhux iħallini ndaħħallek kumment allura ħa nniżlu hawn: fil-Euramis sibtha żona ta’ żgombru u togħġobni iktar wara li rajt xi tfisser eżattament “clearance zone”. F’idejk. Il-postazzjoni tal-PTO impost bid-Direttiva 86/297/KEE mhux kompatibbli ma’ diversi kategoriji ta’ tratturi li attwalment jinsabu fis-suq u l-għodod immuntati tagħhom. It-Tabella 2 tal-Anness I tad-Direttiva 86/297/KEE diġà teskludi l-kategoriji tat-tratturi T4.1 u T4.3 mir-rekwiżiti tal-postazzjoni.

               (3)

               Tratturi tal-kategoriji T1, T2, T3, T4.2 u T5, apparti dawk tal-kategoriji T4.1 u T4.3 li attwalment huma eżentati mir-rekwiżiti tal-klawsola 4.2 tal-istandard ISO 8759-1:1998, ma jistgħux ikunu konformi ma’ dawn ir-rekwiżiti.

               (4)

               Bosta tratturi jistgħu jkunu mgħammra b’tipi ta’ konnessjoni motorizzata speċjali, li għalihom l-istandard ISO 8759-1:1998 ma japplikax.

               (5)

               Fil-każ ta’ tratturi tal-kategorija T3, l-istandard japplika biss meta t-trattur ikun mgħammar b’konnessjoni motorizzata kif speċifikat f’dak l-istandard. Madankollu, kategoriji oħra ta’ vetturi, bħat-tratturi T2 u ċerti tratturi T1 iżgħar, jistgħu jiġu mgħammra b’tipi ta’ konnessjonijiet motorizzati speċjali, li mhumiex koperti mill-istandard. Konsegwentement, l-eżenzjoni mir-rekwiżiti tal-istandard ISO 8759-1:1998 għandha tiġi estiża wkoll għal tratturi tal-kategoriji T1 u T2.

               (6)

               Hemm diffikultajiet tal-istess tip fil-kategoriji C korrispondenti.

               (7)

               Billi l-ispeċifikazzjonijiet tal-istandard ISO 8759-1:1998 bl-eċċezzjoni tal-klawsola 4.2, għandhom japplikaw għat-tratturi kollha tal-kategoriji T u C li huma mgħammra b’konnessjonijiet motorizzati ta’ quddiem, it-Tabella 2 ma tibqax meħtieġa u għaldaqstant għandha titħassar.

               (8)

               Għaldaqstant, id-Direttiva 86/297/KEE għandha tiġi emendata skont dan.

               (9)

               Il-miżuri stipulati f’din id-Direttiva huma skont l-opinjoni tal-Kumitat stabbilit fl-Artikolu 20(1) tad-Direttiva 2003/37/KE,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 86/297/KEE huwa emendat kif ġej:

               (1)

               Il-punt 4.2 huwa sostitwit b’dan li ġej:
               “4.2.   Dispożizzjonijiet għal konnessjonijiet motorizzati ta’ quddiem
               L-ispeċifikazzjonijiet tal-ISO 8759-1:1998, bl-eċċezzjoni tal-klawsola 4.2. tiegħu, japplikaw għat-tratturi kollha tal-kategoriji T u C li huma mgħammra b’konnessjonijiet motorizzati kif speċifikat f’ dan l-istandard.”

               (2)

               It-Tabella 2 titħassar.

         Artikolu 2
   1.   L-Istati Membri għandhom jadottaw u jippubblikaw, sa mhux aktar tard mill-31 ta’ Ottubru 2013, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
   Huma għandhom japplikaw dawk id-dispożizzjonijiet mill-1 ta’ Novembru 2013.
   Meta l-Istati Membri jadottaw dawk id-dispożizzjonijiet, huma għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, it-8 ta’ Ottubru 2012.

            Għall-Kummissjoni

            Il-President

         José Manuel BARROSO

      (1)  ĠU L 171, 9.7.2003, p. 1.

      (2)  ĠU L 186, 8.7.1986, p. 19.


title: Direttiva tal-Kummissjoni 2006/120/KE tas- 27 ta’ Novembru 2006 li tikkoreġi u temenda d-Direttiva tal-Kummissjoni 2005/30/KE li temenda, għall-finijiet ta’ l-addattament tagħhom għall-progress tekniku, id-Direttivi 97/24/KE u 2002/24/KE tal-Parlament Ewropew u tal-Kunsill, li għandhom x’jaqsmu ma’ l-approvazzjoni tat-tip ta’ vetturi bil-mutur b’żewġ roti jew bi tlieta Test b'rilevanza għaż-ŻEE.

text:
               1.12.2007

               MT

               Il-Ġurnal Uffiċjali ta’ l-Unjoni Ewropea

               362

         DIRETTIVA TAL-KUMMISSJONI 2006/120/KE
   tas-27 ta’ Novembru 2006
   li tikkoreġi u temenda d-Direttiva tal-Kummissjoni 2005/30/KE li temenda, għall-finijiet ta’ l-addattament tagħhom għall-progress tekniku, id-Direttivi 97/24/KE u 2002/24/KE tal-Parlament Ewropew u tal-Kunsill, li għandhom x’jaqsmu ma’ l-approvazzjoni tat-tip ta’ vetturi bil-mutur b’żewġ roti jew bi tlieta
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 97/24/KE tal-Parlament Ewropew u tal-Kunsill tas-17 ta' Ġunju 1997 dwar ċerti komponenti u karatteristiċi ta' vetturi bil-mutur b’żewġ roti jew bi tlieta (1), u b’mod partikolari l-Artikolu 7 tagħha,
   Wara li kkunsidrat id-Direttiva 2002/24/KE tal-Parlament Ewropew u tal-Kunsill tat-18 ta' Marzu 2002 dwar l-approvazzjoni tat-tip ta' vetturi bil-mutur b'żewġ roti jew bi tlieta u li tirrevoka d-Direttiva tal-Kunsill 92/61/KEE (2), u b'mod partikolari l-Artikolu 17 tagħha,
   Billi:

               (1)

               Id-Direttiva tal-Kummissjoni 2005/30/KE fiha xi żbalji li jridu jiġu kkoreġuti.

               (2)

               Huwa meħtieġ li jiġi ċċarat b'effett retroattiv li l-Artikolu 3(1) tad-Direttiva 2005/30/KE jikkonċerna konverturi katalitiċi ġodda ta’ sostituzzjoni li jikkonformaw mad-Direttiva 97/24/KE kif emendata bid-Direttiva 2005/30/KE.

               (3)

               Għandhom isiru wkoll xi tiswijiet editorjali fl-Anness I tad-Direttiva 2005/30/KE.

               (4)

               Barra minn hekk, jeħtieġ li jkun iċċarat, permezz ta’ dispożizzjoni ġdida, li l-bejgħ jew l-installar fuq vettura ta’ konvertituri katalitiċi ta’ sostituzzjoni li mhumiex ta’ tip li dwaru tkun ingħatat approvazzjoni tat-tip b'konformità mad-Direttiva 97/24/KE, kif emendata bl-2005/30/KE, huwa pprojbit wara ċertu perjodu ta’ tranżizzjoni.

               (5)

               Id-Direttiva 2005/30/KE għaldaqstant għandha tiġi kkorreġuta u emendata skond dan.

               (6)

               Il-miżuri stipulati f'din id-Direttiva huma skond l-opinjoni tal-Kumitat dwar l-Adattament għall-Progress Tekniku,

         ADOTTAT DIN ID-DIRETTIVA:
   Artikolu 1
   Id-Direttiva 2005/30/KE hija korretta kif ġej:

               1.

               L-Artikolu 3, huwa sostitwit b'dan li ġej:
               “1.   B’seħħ mit-18 ta’ Mejju 2006, l-Istati Membri, fir-rigward ta’ konverturi katalitiċi ġodda ta’ sostituzzjoni li jikkonformaw mar-rekwiżiti tad-Direttiva 97/24.KE kif emendata b’din id-Direttiva u li huma maħsuba biex jitwaħħlu f’vetturi li t-tip tagħhom ġie approvat skond id-Direttiva 97/24/KE, m’għandhomx:

                           (a)

                           jirrifjutaw li jagħtu l-approvazzjoni tat-tip KE skond l-Artikolu 4(1) tad-Direttiva 2002/24/KE;

                           (b)

                           jipprojbixxu l-bejgħ jew l-istallazzjoni tagħhom fuq vettura”.

               2.

               Fl-Anness 1, it-“taqsima 5 ta' l-Anness VI” qed tinbidel b'“taqsima 4a ta' l-Anness VI” fit-test kollu.

         Artikolu 2
   L-Artikolu 3 ta' din id-Direttiva 2005/30/KE huwa emendat kif ġej:
   Jiżdied il-paragrafu li ġej:

      “3.   B'seħħ mill-1 ta' Jannar 2009, l-Istati Membri għandhom jirrifjutaw il-bejgħ jew l-installar fuq vetturi ta' konverturi katalitiċi ta' sostituzzjoni li mhumiex ta' tip li fir-rigward tiegħu tkun ingħatat approvazzjoni tat-tip b'konformità mad-Direttiva 97/24/KE, kif emendata b'din id-Direttiva.”

   Artikolu 3
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mit-30 ta' Settembru 2007. Għandhom mingħajr dewmien jipprovdu lill-Kummissjoni bit-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, għandu jkun fihom referenza għal din id-Direttiva, jew ikunu akkumpanjati minn tali referenza, fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-riferenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert b'din id-Direttiva.
   Artikolu 4
   Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, 27 ta’ Novembru 2006.

            Għall-Kummissjoni

         Günter VERHEUGEN

            Membru tal-Kummissjoni

      (1)  ĠU L 226, 18.8.1997, p. 1. Id-Direttiva kif emendata l-aħħar bid-Direttiva 2006/27/KE (ĠU L 66, 8.3.2006, p. 7).

      (2)  ĠU L 124, 9.5.2002, p. 1. Id-Direttiva kif emendata l-aħħar bid-Direttiva 2005/30/KE (ĠU L 106, 27.4.2005, p. 17).


title: Id-Direttiva tal-Kummissjoni 2003/124/KE tat-22 ta' Diċembru 2003 li timplimenta d-Direttiva 2003/6/KE tal-Parlament Ewropew u tal-Kunsill rigward id-definizzjoni u l-iżvelar pubbliku tat-tagħrif minn ġewwa u d-definizzjoni tal-manipulazzjoni tas-swieq.Test b’rilevanza għaż-ŻEE

text:
Avviż Legali Importanti

|

32003L0124

Official Journal L 339 , 24/12/2003 P. 0070 - 0072

		Id-Direttiva tal-Kummissjoni 2003/124/KEtat-22 ta' Diċembru 2003li timplimenta d-Direttiva 2003/6/KE tal-Parlament Ewropew u tal-Kunsill rigward id-definizzjoni u l-iżvelar pubbliku tat-tagħrif minn ġewwa u d-definizzjoni tal-manipulazzjoni tas-swieq.(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva 2003/6/KE tal-Parlament Ewropew u tal-Kunsill tat-28 ta' Jannar 2003 dwar in-negozju minn ġewwa u l-manipulazzjoni tas-swieq (l-abbuż tas-swieq) [1], u b'mod partikolari t-tieni paragrafu ta' l-Artikolu 1 u l-ewwel, it-tieni u t-tielet inċiżi ta' l-Artikolu 6(10) tagħha,Wara li kkonsultat lill-Kumitat tar-Regolaturi tat-Titoli Ewropej (CESR) [2] għal parir tekniku,Billi:(1) L-investituri raġjonevoli isejsu d-deċiżjonijiet tagħhom dwar l-investiment fuq it-tagħrif diġà disponibbli għalihom, jiġifieri fuq it-tagħrif disponibbli ex ante. Għalhekk, il-kwistjoni jekk, meta jkun qiegħed jieħu deċiżjoni dwar l-investiment, investitur raġjonevoli x'aktarx li jqis biċċa tagħrif partikolari għandhiex tiġi vvalutata fuq il-bażi tat-tagħrif disponibbli ex ante. Din l-istima trid tqis l-impatt antiċipat tat-tagħrif fid-dawl tat-totalità ta' l-attività relatata ta' min joħroġ it-titoli, rigward kemm ikun ta' min joqgħod fuqu s-sors tat-tagħrif u kull varjanti oħra tas-suq li x'aktarx jaffettwaw l-istrument finanzjarju rrelatat jew l-istrunent finanzjarju derivattiv irrelatat miegħu fiċ-ċirkostanzi mogħtija.(2) It-tagħrif ex post jista' jintuża sabiex tiġi ċċekkjata l-preżunzjoni illi t-tagħrif ex ante kien sensittiv għall-prezz, imma ma għandux jintuża għalbiex tittieħed azzjoni kontra xi ħadd li jkun wasal għal konklużjonijiet raġjonevali mit-tagħrif disponibbli lilu ex ante(3) Iċ-ċertezza legali għall-parteċipanti tas-suq għandha tiġi mtejba permezz ta' definizzjoni iktar mill-qrib ta' tnejn mill-elementi essenzjali għad-definizzjoni ta' tagħrif minn ġewwa, jiġifieri n-natura preċiża ta' dan it-tagħrif u s-sinifikat ta' l-effett potenzjali tiegħu fuq il-prezzijiet ta' l-istrumenti finanzjarji jew l-istrumenti finanzjarji derivattivi rrelatati.(4) Mhux biss il-protezzjoni ta' l-investituri teħrieġ żvelar pubbliku f'waqtu tat-tagħrif minn ġewwa minn dawk li joħorġu t-titoli, imma jeħtieġ ukoll illi dan l-iżvelar ikun rapidu u ssinkronizzat kemm jista' jkun bejn il-kategoriji kollha ta' l-investituri fl-Istati Membri kollha li fihom dak li joħroġ it-titoli jkun talab jew approva l-ammissjoni ta' l-instrumenti finanzjarji tiegħu għall-kummerċ f'suq irregolat, sabiex jiġi ggarantit fil-livell Komunitarju aċċess indaqs għal dan it-tagħrif lill-investituri u sabiex jiġu pprevenuti n-negozjati minn ġewwa. Għal dan il-fini, l-Istati Membri jistgħu jaħtru uffiċjalment il-mekkaniżmi li jridu jintużaw għal dan l-iżvelar.(5) Sabiex jiġu protetti l-interessai leġittimi ta' dawk li joħorġu t-titoli, għandu jkun permissibbli li, f'ċirkostanzi speċifiċi ddefiniti mill-qrib, jiddewwem l-iżvelar lill-pubbliku tat-tagħrif minn ġewwa. Madankollu, il-protezzjoni ta' l-ivestituri teħtieġ illi f'dawn il-każijiet it-tagħrif jinżamm sigriet sabiex jiġu pprevenuti n-negozjati minn ġewwa.(6) Sabiex jiġu ggwidati kemm il-parteċipanti tas-swieq u l-awtoritajiet kompetenti, iridu jitqiesu s-sinjali meta jkunu qegħdin jiġu eżaminati l-imġibiet possibbli tal-manipulazzjoni.(7) Il-miżuri pprovvduti f'din id-Direttiva huma skond l-opinoni tal-Kumitat tat-Titoli Ewropej,ADOTTAT DIN ID-DIRETTIVA:Artikolu 1It-Tagħrif minn ġewwa1. Għall-għanijiet sabiex jiġi applikat il-punt 1 ta' l-Artikolu 1 tad-Direttiva 2003/6/KE, it-tagħrif għandu jitqies li jkun ta' natura preċiża jekk jindika sett ta' ċirkostanzi li jeżisti jew li jista' b'mod raġjonevoli jiġi mistenni li jiġi fl-eżistenza jew okkażjoni li tkun ġrat jew tiġi mistennija b'mod raġjonevoli li tiġri u jekk ikunu speċifiċi biżżejjed sabiex jgħinu li tinħareġ konklużjoni dwar l-effett possibbli ta' dan is-sett ta' ċirkostanzi jew ta l-okkażjoni fuq il-prezzijiet ta' l-istrumenti finanzjarji jew l-istrumenti finanzjarji derivattivi rrelatati.2. Għall-għanijiet sabiex jiġi applikat il-punt 1 ta' l-Artikolu 1 tad-Direttiva 2003/6/KE, il-frażi "it-tagħrif li, li kieku jintgħamel pubbliku, x'aktarx li jkollu effett sinifikattiv fuq il-prezzijiet ta' l-istrumenti finanzjarji jew l-istrumenti finanzjarji derivattivi rrelatati" għandha tfisser it-tagħrif li investitur raġjonevoli x'aktarx li juża bħala parti mill-bażi tad-deċiżjonijiet tiegħu ta' l-investiment.Artikolu 2Il-mezzi u l-limiti taż-żmien għall-iżvelar pubbliku tat-tagħrif minn ġewwa1. Għall-għanijiet sabiex jiġi applikat l-Artikolu 6(1) tad-Direttiva 2003/6/KE, għandhom japplikaw l-Artikoli 102(1) u 103 tad-Direttiva 2001/3/KE tal-Parlament Ewropew u tal-Kunsill [3].Iktar minn hekk, l-Istati Membri għandhom jiżguraw illi t-tagħrif minn ġewwa jintgħamel pubbliku minn dak li joħroġ it-titoli f'manjiera li tippermetti l-aċċess rapidu u l-istima kkompletata, korretta u f'waqtha tat-tagħrif mill-pubbliku.B'żieda ma' dan, l-Istati Membri għandhom jiżguraw illi min joħroġ it-titoli ma jgħaqqadx, f'manjiera li x'aktarx tqarraq, id-disposizzjonijiet tat-tagħrif minn ġewwa lill-pubbliku mal-marketing ta' l-attivitajiet tiegħu.2. L-Istati Membri għandhom jiżguraw illi dawk li joħorġu t-titoli jitqiesu li jkunu ħarsu l-ewwel subparagrafu ta' l-Artikolu 6(1) tad-Direttiva 2003/6/K meta, mas-seħħ ta' sett ta' ċirkostanzi jew l-okkażjoni ta' eventwalità, minkejja li ma jkunux għadhom ifformalizzati, dawk li joħorġu t-titoli jkunu għarrfu minnufih lill-pubbliku bihom.3. Kull bdil sinifikanti li jirrigwarda t-tagħrif minn ġewwa diġà żvelat pubblikament għandu jkun żvelat minnufih wara li jiġru dawn il-bidliet, permezz ta' l-istess kanal bħal dak użat għall-iżvelar pubbliku tat-tagħrif oriġinali.4. L-Istati Membri għandhom jeħtieġu lil dawk li joħorġu t-titoli jagħtu attenzioni raġjonevali illi l-iżvelar tat-tagħrif minn ġewwa lill pubbliku jkun issinkronizzat mill-qrib kemm jista' jkun bejn il-kategoriji kollha ta' l-investituri fl-Istati Membri kollha rigward il-kummerċ ta' l-istrumenti finanzjarji tagħhom f'suq irregolat.Artikolu 3L-interessi leġittimi sabiex jiddewmu l-iżvelar pubbliku u s-segretezza1. Għall-għanijiet sabiex jiġi applikat l-Artikolu 6(2) tad-Direttiva 2003/6/KE, l-interessi leġittimi għandhom x'jaqsmu b'mod partikolari maċ-ċirkostanzi mhux eżawrjenti li ġejjin:(a) in-negozjati li jkunu għaddejjin, jew l-elementi relatati, meta r-riżultat jew ix-xejra normali ta' dawn in-negozjati x'aktarx li jiġu affettwati mill-iżvelar pubbliku. B'mod partikolari, fl-eventwalità illi l-vijabbiltà finanzjarja ta' min joħroġ it-titoli tkun gravi u f'periklu iminenti, għalkemm mhux fl-iskop tal-liġi applikabbli tal-falliment, it-tagħrif dwar l-iżvelar pubbliku jista' jiddewwem għal perjodu limitat taż-żmien meta żvelar pubbliku jipperikola serjament l-interess ta' l-azzjonarji eżistenti u potenzjali billi tiġi ttorpedinata l-konklużjoni tan-negozjati speċifiċi ddisinjati għalbiex jiżguraw l-irkupru finanzjarju fuq skond fit-tul ta' min joħroġ it-titoli;(b) id-deċiżjonijiet meħuda jew il-kuntratti magħmula mill-korp tal-ġestjoni ta' min joħroġ it-titoli li jeħtieġu l-approvazzjoni ta' korp ieħor ta' min joħroġ it-titoli għalbiex isiru effettivi, meta l-organizzazzjoni ta' dak li joħroġ it-titoli teħtieġ is-separazzjoni bejn dawn il-kopri, sakemm żvelar pubbliku tat-tagħrif qabel din l-approvazzjoni flimkien mat-taħbira simultanja ta' din l-approvazzjoni jkunu għadhom pendenti jipperikolaw l-istima korretta tat-tagħrif mill-pubbliku.2. Għall-għanijiet sabiex jiġi applikat l-Artikolu 6(2) tad-Direttiva 2003/6/KE, l-Istati Membri għandhom jeħtieġu illi, sabiex ikunu kapaċi jiżguraw is-segretezza tat-tagħrif minn ġewwa, dak li joħroġ it-titoli jikkontrolla l-aċċess għal dan it-tagħrif u, b'mod partikolari, li:(a) min joħroġ it-titoli jkun stabbilixxa l-arranġamenti effettivi sabiex jiċħad l-aċċess għal dan it-tagħrif lil persuni oħra għajr dawk li jeħtiġuh sabiex jeżerċitaw il-funzjonijiet fi ħdan min joħroġ it-titoli;(b) min joħroġ it-titoli jkun ħa l-miżuri meħtieġa sabiex jiżgura illi kull persuna b'aċċess għal dan it-tagħrif tagħraf id-dmirijiet legali u regolatorji intitolati u tkun konxja mis-sanzjonijiet annessi ma' l-użu ħażin jew iċ-ċirkolazzjoni improprja ta' dan it-tagħrif;(ċ) min joħroġ it-titoli jkollu f'posthom il-miżuri li jippermettu l-iżvelar pubblika fil-każ li min joħroġ it-titoli ma jkunx kapaċi jiżgura s-segretezza tat-tagħrif minn ġewwa rilevanti, mingħajr preġudizzju għat-tieni subparagrafu ta' l-Artikolu 6(3) tad-Direttiva 2003/6/KE.Artikolu 4L-imġiba manipulattiva li jkollha x'taqsam ma' sinjali foloz jew qarrieqa u rigward kif jiġi żgurat il-prezzGħall-għanijiet sabiex jiġi applikat il-punt 2(a) ta' l-Artikolu 1 tad-Direttiva 2003/6/KE, u mingħajr preġudizzju għall-eżempji ddikjarati fit-tieni paragrafu tal-punt 2 tagħha, l-Istati Membri għandhom jiżguraw illi s-sinjali mhux eżawrjenti li ġejjin, li mhux neċessarjament għandhom jitqiesu fihom infushom li jikkostitwixxu l-manipulazzjoni tas-swieq, jitqiesu meta jiġu eżaminati t-transazzjonijiet jew l-ordnijiet għall-kummerċ mill-parteċipanti fis-swieq u l-awtoritajiet kompetenti:(a) safejn u sakemm l-ordnijiet għall-kummerċ mogħtija jew it-transazzjonijiet midħula għalihom jirrappreżentaw proporzjon sinifikanti tal-volum ta' kuljum tat-transazzjonijiet fl-istrument finanzjarju rilevanti fis-suq irregolat interessat, b'mod partikolari meta dawn l-attivitajiet iwasslu għal bidla sinifikanti fil-prezz ta' l-istrument finanzjarju.(b) safejn u sakemm l-ordnijiet għall-kummerċ mogħtija jew it-transazzjonijiet midħula għalihom mill-persuni f'posizzjoni sinifikanti tax-xiri jew tal-bejgħ fi strument finanzjarju jwasslu għal bidliet sinifikanti fil-prezz ta' l-istrument finanzjarju jew attiv derivattiv relatat jew ta' sostenn ammess għall-kummerċ f'suq irregolat;(ċ) jekk it-transazzjonijiet midħula għalihom ma jwasslu għall-ebda bidla fil-pussess benefiċjarju ta' strument finanzjarju ammess għall-kummerċ f'suq irregolat, jew le;(d) safejn u sakemm l-ordnijiet għall-kummerċ mogħtija jew it-transazzjonijiet midħula għalihom jinkludu taqlib għall-oppost tal-posizzjoni f'perjodu qasir taż-żmien u jirrappreżentaw proporzjon sinifikanti tal-volum ta' kuljum tat-transazzjonijiet fl-istrument finanzjarju rilevanti fis-suq irregolat interessat, u jistgħu jkunu assoċjati ma' bdil sinifikanti fil-prezz ta' strument finanzjajrju ammess għall-kummerċ f'suq irregolat.(e) safejn u sakemm l-ordnijiet għall-kummerċ mogħtija jew it-transazzjonijiet midħula għalihom ikunu kkonċentrati f'firxa qasira taż-żmien f'sessjoni tal-kummerċ u jwasslu għall-bidla fil-prezz li jkun susseggwentwment maqlub għall-oppost;(f) safejn u sakemm l-ordnijiet għall-kummerċ mogħtija jbiddlu r-rappreżentazzjoni ta' l-aħjar prezzijiet ta' l-offerta jew li jiġu offruti fi strument ammess għall-kummerċ f'suq irregolat, jew b'mod iktar ġenerali r-rappreżentazzjoni tal-ktieb ta' l-ordnijiet disponibbli għall-parteċipanti tas-swieq, u jiġu mneħħija qabel ma jitwettqu;(g) safejn u sakemm jingħataw l-ordinijiet għall-kummerċ jew jiġu midħula għalihom it-transazzjonijiet fi jew madwar żmien speċifiku meta jiġu kkalkolati l-prezzijiet tar-riferiment, il-prezzijiet tal-qbil u l-valutazzjonijiet u jwasslu għal bidliet fil-prezzzijiet li jkollhom effett fuq dawn il-prezzijiet jew valutazzjonijiet.Artikolu 5L-imġibiet manipulattivi li jkollhom x'jaqsmu ma' l-impjieg ta' mezzi fittizji jew kull għamla oħra ta' qerq jew invenzjoniGħall-għanijiet sabiex jiġi applikat il-punt 2(b) ta' l-Artikolu 1 tad-Direttiva 2003/6/KE, u mingħajr preġudizzju għall-eżempji ddikjarati fit-tieni paragrafu tal-punt 2 tagħha, l-Istati Membri għandhom jiżguraw illi s-sinjali mhux eżawrjenti li ġejjin, li mhux neċessarjament għandhom jitqiesu fihom infushom li jikkostitwixxu l-manipulazzjoni tas-swieq, jitqiesu meta jiġu eżaminati t-transazzjonijiet jew l-ordnijiet għall-kummerċ mill-parteċipanti fis-swieq u l-awtoritajiet kompetenti:(a) jekk l-ordnijiet għall-kummerċ jew it-transazjonijiet midħula għalihom minn persuni jiġux preċeduti jew segwiti bit-tixrid ta' tagħrif falz jew qarrieqi mill-istess persuni u persuni marbuta magħhom, jew le;(b) jekk l-ordnijiet għall-kummerċ jew it-transazzonijiet midħula għalihom minn persuni qabel jew wara li l-istess persuni jew il-persuni marbuta magħhom jipproduċu jew ixerrdu r-rakkomandazzjonijiet tar-riċerka jew ta' l-investiment li jkunu żbaljati jew imxaqilba jew influwenzati b'mod li jista' jidher b'interess materjali, jew le.Artikolu 6It-Trasposizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa għalbiex jikkonformaw ma' din id-Direttiva l-iktar tard sat-12 ta' Ottubru 2004. Għandhom jikkomunikaw minnufih lill-Kummissjoni t-test tad-disposizzjonijiet u tabella tal-korrelazzjoni bejn dawn id-disposizzjonijiet u din id-Direttiva.Meta Stati Membri jadottaw dawn id-disposizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.2. L-Istati Membri għandhom jikkomunikaw lill-Kummissjoni t-testi tad-disposizzjonijiet ewliena fil-liġijiet nazzjonali li huma jadottaw fil-qasam kopert b'din id-Direttiva.Artikolu 7Id-Dħul fis-seħħDin id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 8Id-destinatarjiDin id-Direttiva hija indirizzata lill-Istati Membri.Magħmula fi Brussel, fit-22 ta' Diċembru 2003.Għall-KummissjoniFrederik BolkesteinMembru tal-Kummissjoni[1] ĠU L 96, tat-12.4.2003, pġ. 16.[2] Is-CESR kien stabbilit bid-Deċiżjoni tal-Kummissjoni 2001/527/KE (ĠU L 191, tat-13.7.2001, pġ. 43).[3] ĠU L 184, tas-6.7.2001, pġ. 1.--------------------------------------------------